མི་དམངས་ཤོག་སྒོར་ནི་ཆེད་དུ་དངུལ་ལོར་བཟོ་བྱེད་ཀྱི་ཆུ་ཚོན་ཤོག་བུས་བཟོས་ཤིང་།ཤོག་བུ་འདི་ཀྲུང་གོའི་དངུལ་ལོར་དཔར་བཟོ་སྤྱི་ཁྱབ་ཀུང་ཟིར་གཏོགས་པའི་དངུལ་ལོར་ཤོག་བུ་བཟོ་བའི་བཟོ་གྲྭ་གསུམ་ཏེ།ཧོ་པེ་ཡི་པོ་ཏེན་གྱི་དངུལ་ཤོག་བཟོ་གྲྭ་དང་།ཅང་སུའུ་ཁོན་ཧྲན་གྱི་དངུལ་ཤོག་བཟོ་གྲྭཁྲིན་ཏུའུ་ཡི་དངུལ་ཤོག་བཟོ་གྲྭ་བཅས་སོ།།མི་དམངས་ཤོག་སྒོར་མ་དཔར་གོང་ལ་སྤྱིར་བཏང་གི་དཔར་འདེབས་པ་ནང་བཞིན་པར་རྒྱག་དཔེ་པང་བཟོ་དགོས།རིས་དབྱིབས་རྫུས་འགོག་སྤྱད་ཡོད་པས་ཤོག་སྒོར་གྱི་ངོས་བཟོ་དུས་ཀྱང་རྩིས་འཕྲུལ་ལས་དེ་མཐུན་གྱི་ཇུས་འགོད་མཉེན་ཆས་སྤྱོད་དགོས་ལ།ཞིབ་ལ་རྙོག་དྲ་ཆེ་བའི་རྫུས་འགོག་རིས་དབྱིབས་སྣ་ཚོགས་བཟོ་དགོས་པ་མ་ཟད།དེ་འབྲེལ་གྱི་ཡི་གེ་དང་རི་མོ་བཟོས་ཏེ་སྤྱིན་ཤོག་ཏུ་ཕྱིར་འདོན་དགོས།